text: Minister afviser betaling på broer
  08 januar 2014 kl. 13.50
  Transportminister Pia Olsen Dyhr har ikke tænkt sig at følge Produktivitets-kommissionens anbefalinger, og indføre afgifter på Vejlefjordbroen og Lillebæltsbroen.
  - Det kommer regeringen ikke til at støtte. Vi har nok brugerbetaling på vores infrastruktur i dag, siger Pia Olsen Dyhr, SF, til DR Nyheder.
  Tidligere på dagen foreslog Produktivitets-kommissionen ellers at indføre brugerbetaling på de to broer.
  -Da det er dyrt at bygge nye broer, vil det ofte kunne betale sig samfundsøkonomisk at indføre brugerbetaling i trængselsperioderne. Det kan samtidig reducere finansieringsbehovet, begrundede produktivitetskommissionen.
  Læs DR's artikel her.
  